Document ID: /roh_data/filtered/fineweb-2-filterrobots_roh.jsonl.gz/65330

Um mora tar sajettim
- Dumengia, 1.3.2015, 16:13
Ad Affoltern en il chantun Turitg è vegnì sajettà giu in um questa bun’ura. Curt suenter las 5 han vischins alarmà la polizia da la citad perquai ch'els han udì sajets.
Malgrà las emprovas immediatas da reanimar l'um è quel mort pervi da las grevas blessuras. Tar l'unfrenda sa tracti dad in um da l'exteriur da 30 onns. Davart las raschuns per il delict na datti il mument naginas infurmaziuns. Quai ha communitgà la polizia da la citad Turitg.
3 umens che sa chattavan en la vischinanza dal lieu da delict sajan vegnidas arrestadas per ulteriuras examinaziuns.
RR novitads 16:00